**Съобщение**

Във връзка с постъпило уведомление за инвестиционно предложение: „Фотоволтаична инсталация с инсталирана DC мощност 199,65 kWp за продажба“, в УПИ XXVI – 571, кв. 341, по плана на с. Селановци, общ. Оряхово, обл. Враца, с възложител: "ФВЦ" ЕООД, гр. Враца, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

Инвестиционното предложение предвижда изграждане на фотоволтаична централа с инсталирана мощност 199,65 kWp за продажба и нейното присъединяване към електроразпределителната мрежа.

ИП ще се реализира в УПИ XXVI – 571, кв. 341, с площ на имота: 3350 кв.м., с НТП: „за фотоволтаична централа“, по плана на с. Селановци, общ. Оряхово, обл. Враца.

Предвижда се централата да бъде развита на площ от 871 кв.м. от имота. Предвижда се да бъдат разположени 363 бр. соларни панела с мощност 550 Wp. Те ще се свържат последователно, разделени на 25 групи (стринга), образувани от 14 бр. модула и 1 стринг от 13 модула.

Присъединяването (кабелното трасе) на ФЕЦ към ел. мрежата ще се осъществи изцяло в уличната мрежа на с. Селановци, общ. Оряхово и ще е с дължина 95 м. Началото на ел. трасето е ел. табло, монтирано на фасадата на съществуващ трафопост ТП 30, с.Селановци, и се предвижда да бъде прокарано по ул. „Капитан Петко Войвода“ и част от ул. „Йордан Йовков“.

В резултат от реализацията на ИП не се очаква генериране на отпадъци.

При реализацията на ИП няма да се формират отпадъчни води.

Инвестиционно предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение №2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположената защитена зона, на 2,500 км е BG0000334 "Остров" за опазване на природните местообитания и на дивата флора и фауна, обявена със Заповед № РД-1022/17.12.2020г. на министъра на околната среда и водите (обн. ДВ, бр.17/26.02.2021г.).

ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Оряхово и кметство с. Селановци.

/отговорено на 27.10.2023г./